

**PÁLYÁZATI FELHÍVÁS**

**A Csányi Alapítvány a Gyermekekért Közhasznú Alapítvány pályázatot hirdet az 1/2019. számú Elnöki utasításban foglaltak alapján a 2022/2023-as tanév I. félévére szociális ösztöndíj elnyerésére, felsőfokú tanulmányokat folytató, B-s kóddal rendelkező támogatottjai részére.**

1. **A pályázók köre:**
2. az egyetemek és főiskolák által szervezett
* felsőoktatási szakképzésben (FOSZK)
* alapképzésben (BA)
* mesterképzésben (MA)
* osztatlan képzésben

 résztvevő hallgatói jogviszonnyal rendelkező támogatottak, valamint

1. az érettségire épülő, a hatályos szabályozás szerint emelt szintű szakképesítést adó képzésben (szakképzés) résztvevő támogatottak.
2. **Pályázati feltételek**

A szociális ösztöndíj olyan normatív támogatás, amely az alábbi feltételek teljesítése esetén, a hallgató által benyújtott pályázat alapján jár a támogatottnak az egyetemi/főiskolai/FOSZK/érettségire épülő, emelt szintű szakképesítést adó képzés ideje alatt.

A szociális ösztöndíj elnyerésének feltétele:

1. egyetemi/főiskolai hallgatók esetében az utolsó aktív félévben felvett kreditek 80%-ának teljesítése,
2. érettségire épülő, emelt szintű szakképesítést adó képzésben (szakképzés) résztvevő tanulók esetében az előző félévben a tanulmányok teljesítése,
3. valamennyi pályázó esetében a pályázat benyújtását megelőző félévben az Alapítvány közösségéért végzett önkéntes munka.

**Felsőfokú tanulmányok megszakítása esetén, passzív vagy eredménytelen félévet követően a szociális ösztöndíjra csak különösen indokolt esetben nyújtható be méltányossági kérelem, a mentor ajánlásával!**

1. **A pályázat benyújtásának módja**

A pályázati anyagot **a hallgató/tanuló állítja össze és nyújtja be** a mellékelt igénylőlapon a szükséges igazolásokkal együtt. A pályázó mentora aláírásával igazolja a pályázatban szereplő állítások hitelességét, és javaslatot tesz a szociális ösztöndíj konkrét összegére.

**Benyújtandó dokumentumok:**

1. igénylőlap, a mentor aláírásával (1. számú, illetve 2. számú melléklet)
2. a leckekönyv másolata az utolsó aktív félévben felvett és teljesített kreditekről, emelt szintű szakképesítést adó képzésben tanulók esetében a bizonyítvány másolata az előző félévi tanulmányi eredményről
3. az előző félévben a közösségért végzett önkéntes munkák nyilvántartása
4. a kérelem részletes indoklása, a hallgató szociális helyzetének bemutatása, beszámoló a tanulmányok és közösségi önkéntes munka teljesítéséről (max. A/4 terjedelemben)
5. igazolás az aktív hallgatói/tanulói jogviszonyról (a Neptun felület képernyőfotója is elfogadható, amennyiben a hallgató neve is jól látható).

Azok, akik 2022 szeptemberében kezdik meg felsőfokú tanulmányaikat, érettségi bizonyítványuk másolatának beküldésével igazolják tanulmányaik sikeres teljesítését.

A szükséges dokumentumok benyújtása **elektronikus úton** történik az osztondij@csanyialapitvany.hu címre. Hiánypótlásra nincs lehetőség.

1. **A pályázat beérkezésének határideje 2022. augusztus 31.**

**Indokolt esetben végső beérkezési határidő: 2022. szeptember 10**.

**Figyelem:** A határidőn túl beérkező pályázatok nem kerülnek elbírálásra, a hallgató/tanuló az adott félévre elveszíti a szociális ösztöndíjra való jogosultságot.

Hiánytalanul benyújtott pályázat esetén a szociális ösztöndíj folyósítását az operatív igazgató engedélyezi.

*A pályázat elbírálásakor figyelembe vételre kerül, ha a pályázó az Alapítvány együttélési szabályait megszegte, vállalt kötelezettségeit nem teljesítette. Előnyt jelent, ha a hallgató eredményeivel az Alapítvány jó hírét, hírnevét öregbítette, az Alapítvány közösségi életében aktívan részt vett, fiatalabb társait segítette.*

A megítélt szociális ösztöndíj összege rögzítésre kerül a hallgatóval/tanulóval megkötött támogatási szerződésben, amely a felek vállalásain túl tartalmazza a szociális ösztöndíj felfüggesztésének és megvonásának feltételeit is.

**Az elnyert szociális ösztöndíj 5 hónapra szól, tanulmányi félévenként meg kell pályázni.**

Budapest, 2022. június 24.

 Csányi Erika

 a Kuratórium elnöke s.k.